b'\n_START_ARTICLE_\nFraktefart\xc3\xb8y\n_START_PARAGRAPH_\nFraktefart\xc3\xb8y er et skip som er beregnet p\xc3\xa5 f\xc3\xb8ring av last i n\xc3\xa6rsj\xc3\xb8fart._NEWLINE_I Norge betyr dette typisk kystfart, stor kystfart (kysten pluss Sverige og Danmark) eller Nordsj\xc3\xb8fart. Tradisjonelt er et fraktefart\xc3\xb8y en mindre, ikke-spesialisert lasteb\xc3\xa5t uten passasjerinnredning som ikke g\xc3\xa5r i rutefart, men l\xc3\xb8sfart/trampfart og eies av en selvstendig eier og ikke et st\xc3\xb8rre ruteselskap. Den norske fraktefl\xc3\xa5ten har alltid v\xc3\xa6rt dominert av rederier der reder og skipper gjerne er samme person._NEWLINE_Fraktefart\xc3\xb8yenes historie kan f\xc3\xb8res tilbake til jektefarten og lignende fart med fiskeriprodukter og andre r\xc3\xa5varer fra landdistriktene inn til byene med diverse handelsvarer som returlast.'